CELEX: 22006D0046
Language: et
Date: 2006-01-13 00:00:00
Title: 2006/46/EÜ: AKV–EÜ tollikoostöö komitee otsus nr 3/2005,  13. jaanuar 2006 , millega sätestatakse mõiste  päritolustaatusega tooted  erandid, et võtta arvesse Svaasimaa Kuningriigi eriolukorda seoses kedratud põhimiklõnga tootmisega

31.1.2006   
            
            
               ET
            
            
               Euroopa Liidu Teataja
            
            
               L 26/14
            
         AKV–EÜ TOLLIKOOSTÖÖ KOMITEE OTSUS nr 3/2005,
   13. jaanuar 2006,
   millega sätestatakse mõiste “päritolustaatusega tooted” erandid, et võtta arvesse Svaasimaa Kuningriigi eriolukorda seoses kedratud põhimiklõnga tootmisega
   (2006/46/EÜ)
   AKV–EÜ TOLLIKOOSTÖÖ KOMITEE,
   võttes arvesse 23. juunil 2000. aastal Cotonous allakirjutatud AKV–EÜ partnerluslepingut, eriti selle V lisa protokolli nr 1 artiklit 38,
   ning arvestades järgmist:
   
               (1)
            
            
               Nimetatud protokolli artikli 38 lõikes 1 sätestatakse päritolureeglite erandid, mida lubatakse, kui olemasoleva tööstusharu areng või uue tööstusharu rajamine seda õigustab.
            
         
               (2)
            
            
               10. mail 2001. aastal võeti vastu AKV–EÜ tollikoostöö komitee otsus nr 3/2001, millega kehtestatakse erandid mõistest “päritolustaatusega tooted”, arvestades Svaasimaa Kuningriigi eriolukorda kedratud põhimiklõnga (HS-rubriigid 5206.22, 5206.42, 5402.52 ja 5402.62) (1) tootmisega seoses. Kõnealuse otsuse artiklis 1 sätestatud erand kehtib ajavahemikul 1. aprillist 2001 kuni 31. märtsini 2006.
            
         
               (3)
            
            
               Arvestades kõnealuse sätte aegumist, esitasid Aafrika, Kariibi mere ja Vaikse ookeani piirkonna riigid 8. juulil 2005. aastal Svaasimaa Kuningriigi nimel taotluse uue üldise erandi kohta AKV–EÜ koostöölepingus olevatest päritolureeglitest kedratud põhimiklõnga suhtes, mis hõlmab 1 300 tonni suurust kogust aastas ning mida nimetatud riik toodab 5 aasta jooksul ja mis imporditakse ühendusse alates 1. aprillist 2006.
            
         
               (4)
            
            
               Taotletud erand on õigustatud artikli 38 lõigete 5 ja 6 kohaselt, eriti silmas pidades Svaasimaal olemasolevate tööstusharude arengut, et taotleja on raskesti ligipääsetav riik ja päritolu kumulatsiooni reeglite kohaldamata jätmist.
            
         
               (5)
            
            
               Kavandatavaid impordikoguseid arvestades ei põhjustaks erand märgatavat kahju ühenduse väljakujunenud tööstusharule, juhul kui täidetakse teatavaid koguste, järelevalve ja tähtaegadega seotud tingimusi.
            
         
               (6)
            
            
               Erandit ei ole võimalik teha viieks aastaks, kuna vastavalt AKV–EÜ koostöölepingu artiklile 37 peab uus kauplemiskord jõustuma 1. jaanuaril 2008. Käesolevat otsust kohaldatakse seetõttu alates 1. aprillist 2006 kuni 2007. aasta lõpuni, kuni võetakse vastu uus kauplemiskord.
            
         
               (7)
            
            
               Seetõttu tehakse alates 1. aprillist 2006 kuni 31. detsembrini 2007 vastavalt artiklile 38 Svaasimaa Kuningriigile erand kedratud põhimiklõnga suhtes, mille aastane kogutoodang on 1 300 tonni,
            
         ON TEINUD JÄRGMISE OTSUSE:
   Artikkel 1
   AKV–EÜ partnerluslepingu V lisa protokolli nr 1 II lisa loetelus esitatud erisätete erandina käsitatakse käesolevas otsuses kasutatavate mõistete kohaselt Svaasimaal päritolustaatuseta materjalidest toodetud kedratud põhimiklõnga, mis kuulub HS-rubriikidesse 5206.22, 5206.42, 5402.52 ja 5402.62, Svaasimaalt pärit tootena.
   Artikkel 2
   Artiklis 1 sätestatud erandit kohaldatakse käesoleva otsuse lisas märgitud teadete toodete ja koguste suhtes, mida imporditakse ühendusse Svaasimaalt ajavahemikul 1. aprillist 2006 kuni 31. detsembrini 2007.
   Artikkel 3
   Lisas nimetatud koguseid haldab komisjon, kes võtab enda peale kogu korraldustegevuse, mida peetakse vajalikuks nende tõhusaks haldamiseks. Tariifikvoodide haldamise korda käsitleva määruse (EMÜ) nr 2454/93 (2) artiklid 308a, 308b ja 308c kehtivad mutatis mutandis lisas nimetatud koguste haldamise suhtes.
   Artikkel 4
   1.   Svaasimaa tolliasutused võtavad tarvitusele artiklis 1 nimetatud toodete ekspordikoguste kontrollimiseks vajalikud abinõud. Selleks peavad kõik nende käesoleva otsuse kohaselt väljastatavad sertifikaadid kandma viidet käesolevale otsusele.
   2.   Svaasimaa pädevad asutused edastavad komisjonile iga kolme kuu järel aruande koguste kohta, millele on käesoleva otsuse kohaselt väljastatud kaupade liikumissertifikaat EUR.1, ning kõnealuste sertifikaatide järjekorranumbrid.
   Artikkel 5
   Käesoleva otsuse kohaselt väljastatud liikumissertifikaadi EUR.1 lahter 7 peab sisaldama sõnu:
   
      “Derogation – Decision No 3/2005”.
   
   Artikkel 6
   Aafrika, Kariibi mere ja Vaikse ookeani piirkonna riigid, liikmesriigid ja Euroopa Ühendus võtavad käesoleva otsuse rakendamiseks vajalikud meetmed.
   Artikkel 7
   Käesolev otsus jõustub selle vastuvõtmise päeval.
   Käesolevat otsust kohaldatakse alates 1. aprillist 2006.
   
      Brüssel, 13. jaanuar 2006
      
         
            AKV–EÜ tollikoostöö komitee nimel
         
         
            kaaseesistujad
         
         Robert VERRUE
         
         Peter H. KATJAVIVI
         
      
   
   
      (1)  EÜT L 144, 30.5.2001, lk 35.
   
      (2)  EÜT L 253, 11.10.1993, lk 1. Määrust on viimati muudetud määrusega (EÜ) nr 883/2005 (ELT L 148, 11.6.2005, lk 5).
   
      LISA
      Svaasimaa
      
                  Jrk nr
               
               
                  HSi rubriik
               
               
                  Kauba kirjeldus
               
               
                  Ajavahemik
               
               
                  Kogused
               
            
                  09.1698
               
               
                  5206.22
                  5206.42
                  5402.52
                  5402.62
               
               
                  Kedratud põhimiklõng
               
               
                  1.4.2006 kuni 31.3.2007
               
               
                  1 300 tonni
               
            
                  1.4.2007 kuni 31.12.2007
               
               
                  975 tonni